SET ปิดลบ 9 จุด หลังเจอขายทำกำไร-วิตก Bond yield สหรัฐฯพุ่ง ลุ้นพรุ่งนี้รีบาวด์
SET ปิดลบ 9 จุด หลังเจอขายทำกำไร-วิตก Bond yield สหรัฐฯพุ่ง ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,534.11 จุด ลดลง 9.29 จุด หรือ 0.60% มูลค่าการซื้อขาย 1.08 แสนล้านบาท
4 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,534.11 จุด ลดลง 9.29 จุด หรือ 0.60% มูลค่าการซื้อขาย 1.08 แสนล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียที่ต่างติดลบกัน เช่นเดียวกับตลาดในยุโรปที่เทรดบ่ายนี้ต่างก็ปรับตัวลงกัน เหมือนดาวโจนส์ฟิวเจอร์ที่ติดลบเล็กน้อยในลักษณะทรงตัว จากความกังวลอัตราผลอตแทนพันธบัตร (Bond yield) สหรัฐฯที่กลับมาปรับตัวขึ้นกว่า 1.4%
ขณะที่ตลาดบ้านเราก็เผชิญแรงขายทำกำไรหลังจากปรับขึ้นไปแรงเมื่อวานนี้ อย่างไรก็ดี ยังต้องติดตามผลการประชุมกลุ่มโอเปกพลัสคืนนี้ และการประกาศตัวเลขการจ้างงานนอกภาคเกษตรของสหรัฐฯที่จะออกมาในวันศุกร์นี้
สำหรับแนวโน้มการลงทุนในวันพรุ่งนี้ (5 มี.ค.) นายชัยยศ กล่าวว่า ตลาดฯคงจะแกว่งตัว โดยมีแนวรับ 1,525 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย   6,183.17 ล้านบาท  ปิดที่  65.25 บาท เพิ่มขึ้น 0.75 บาท
PTT   มูลค่าการซื้อขาย   3,427.68 ล้านบาท  ปิดที่  40.00 บาท ลดลง  1.00 บาท
AOT   มูลค่าการซื้อขาย   3,339.76 ล้านบาท  ปิดที่  66.50 บาท ลดลง  1.50 บาท
CPF   มูลค่าการซื้อขาย   3,255.26 ล้านบาท  ปิดที่  29.00 บาท ลดลง  0.75 บาท
MTC   มูลค่าการซื้อขาย   3,165.91 ล้านบาท  ปิดที่  71.00 บาท เพิ่มขึ้น 4.25 บาท
ตลาดหุ้นเอเชีย
